Ulder pani laiad lumelauad alla  ja suundus metsa.  Puud köhatasid üheaegselt ja lumi okstelt langes rühmakatena allalumme lohke tekitama.  Üks mütakas tabas Ulderi kapuutsistatud pead.  Mees mühatas ja raputas end, kuid jätkas kulgemist.  Jõekäärus oli vaid ribake vett jäävabalt hullamas.  Saarmajäljed.  Ja mingi võõras lõhn.  Siin oli lõket tehtud.  Siin oli magatud sooja teki all, kuuseoksad kaitseks.  Siin oli oldud.